**Pályázati felhívás**

**Dányon működő civil szervezetek támogatására**

Dány Község Önkormányzatának Képviselő-testülete elismeri azt a tevékenységet, amelyet a településen működő civil szervezetek az önkormányzati feladatok megvalósításában vállalnak, ezért a civil szervezetek működéséhez támogatást nyújt. Az önkormányzati támogatás célja a civil társadalom erősítése, a civil szervezetek pártpolitikától mentes társadalmi szerepvállalásának segítése, az önkormányzat és a civil társadalom közötti partneri viszony és munkamegosztás előmozdítása

A kitűzött célok elérése és a civil társadalmi önszerveződés segítése érdekében Dány község Önkormányzatának Képviselő-testülete a helyi civil szervezetek működésének támogatására a 2016. évi költségvetési rendelet alapján az alábbi pályázati kiírást teszi közzé:

1. **A pályázati támogatásra jogosultság feltételei:**
	1. Település kulturális, sport, érdekvédelmi, közbiztonsági társadalmi életében való aktív részvétel, rendezvények szervezése, maradandó értékek létrehozása, illetve a közösség érdekében végzett egyéb tevékenység, mely alkalmas arra, hogy hozzájáruljon a településen élők életminőségének javulásához öregbíti a település jóhírét.
	2. A pályázó civil szervezetként legalább 1 éve működik a településen.
	3. A pályázó szervezet a pályázatát a kötelező adatokkal, illetve mellékletekkel a pályázatra nyitva álló határidőn belül nyújtja be.
2. **A pályázat keretében nem támogatható:**
	1. azon szervezetek, amelyek a korábban kapott támogatást nem a megállapodásban foglaltak szerint használták fel és a szerződés ilyen irányú módosítását nem kezdeményezték, vagy a korábban kapott támogatással nem számoltak el.
	2. Politikai tevékenységet folytató szervezetek, pártok.
	3. Azon szervezetek, melyek a pályázatra nyitva álló határidőn túl nyújtották be pályázatukat, vagy a hiánypótlási felhívásnak határidőre nem tettek eleget.
	4. Azon szervezetek, melyek pályázati dokumentációja nem tartalmazza a pályázat által kötelezően előírt adatokat, mellékleteket.
3. **Pályázaton felosztásra kerülő keretösszeg: 5.000.000 Ft**
4. **Civil szervezet:**
	1. Cégbírósági bejegyzés alapján működő szervezet, amely nem profit orientált és nagyrészt önkéntes munkával szervezi, végzi céljai megvalósítását (alapítvány, egyesület, nonprofit kft.)
	2. Bejegyzés nélkül legalább 8 taggal működő csoport, mely a csoporttagok érdekében fejti ki tevékenységét, úgy hogy megvalósítja az 1. pont a) pontban foglaltakat.
5. **A pályázó adatairól a mellékelt pályázati adatlapon nyilatkozik.**
6. **Pályázat kötelező mellékletei:**
	1. a szervezet által megpályázott összeg felhasználásának terve, a várható költségek szerint részletezve.
	2. A szervezet képviselője által tett nyilatkozat arról, hogy más pályázaton ugyanerre a célra nem kapott támogatást, vagy kapott ugyan, de az nem elegendő a pályázati cél megvalósításához. Ebben az esetben a forrásösszetételről is nyilatkozni kell.
	3. Írásbeli hozzájárulás a pályázatban foglalt adatok kezeléséhez és a Dányi Tükör újságban, valamint Dány község hivatalos internetes honlapján való közzétételéhez.
	4. Nyilatkozat arról, hogy a pályázó szervezetnek köztartozása nincs.
	5. Nyilatkozat a külön jogszabály szerinti összeférhetetlenségről, érintettségről.
7. **A pályázat benyújtásának helye, ideje és módja:**

A pályázatot Dány Község Önkormányzatának címezve Dány község Polgármesteri Hivatalához (Dány, Pesti út 1. szám em. 5 számú iroda) lehet benyújtani, vagy elektronikusan elküldeni a polghiv@dany.hu elektronikus címre.

**2018. március 15-én 16 óráig.**

1. **Pályázat értékelésének határideje: 2018. március 31.**
2. **Konzultáció, kapcsolat, megállapodás**

A pályázók a döntésről 8 napon belül írásban értesítést kapnak. A pályázaton elnyert pénzösszeg átutalása (kifizetése) egy összegben történik. A kifizetés feltétele, hogy a támogatott szervezet Dány Község Önkormányzatával a támogatás felhasználásáról szerződést kössön, amelyben meghatározásra kerülnek a támogatott pályázati célok, feltételek, elszámolási határidő. A szerződés aláírásának végső határideje a pályázati döntés eredményéről szóló értesítés kézhezvételétől számított 1 hónap. A támogatás felhasználásával kapcsolatban Dány Község Önkormányzata utólagos elszámolási kötelezettséget ír elő, melynek határideje 2019. január 31.

A pályázó a pályázat benyújtásával egyidejűleg hozzájárulását adja ahhoz, hogy az elnyert támogatási összeg felhasználásának ellenőrzése céljából az önkormányzat által megbízott személy részére az irataiba betekintési jogot biztosít.

A pályázat benyújtására nyitva álló határidőn belül benyújtott pályázatok tekintetében a formailag hiányos pályázat benyújtóját 5 naptári napos határidővel hiánypótlásra szólítja fel.

*Mellékletek:*

1. Pályázati adatlap, nyilatkozatok összeférhetetlenségről, érintettségről, közzétételi kérelem
2. Támogatási szerződés tervezete